CELEX: C2006/165/73
Language: el
Date: 2006-07-15 00:00:00
Title: Υπόθεση F-64/06: Προσφυγή της  22ας Μαΐου 2006  — Bergström κατά Επιτροπής

15.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 165/36
            
         Προσφυγή της 22ας Μαΐου 2006 — Bergström κατά Επιτροπής
   (Υπόθεση F-64/06)
   (2006/C 165/73)
   Γλώσσα διαδικασίας: η γαλλική
   Διάδικοι
   
      Προσφεύγων: Ragnar Bergström (Linkebeek, Βέλγιο) [Εκπρόσωποι: T. Bontinck και J. Feld, δικηγόροι]
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την ατομική απόφαση για τη μετάβαση από το καθεστώς εκτάκτου υπαλλήλου στο καθεστώς μονίμου υπαλλήλου, όπως περιλαμβάνεται σε πράξη διορισμού ισχύουσα από 16ης Σεπτεμβρίου 2005 και κοινοποιηθείσα στις 28 Σεπτεμβρίου 2005·
            
         
               —
            
            
               να καταδικάσει την Επιτροπή των Ευρωπαϊκών Κοινοτήτων στα δικαστικά έξοδα
            
         Ισχυρισμοί και κύρια επιχειρήματα
   Ο προσφεύγων πληροφορήθηκε στις 26 Απριλίου 2004 την επιτυχία του στον δημοσιευθέντα στις 25 Ιουλίου 2002 γενικό διαγωνισμό COM/A/3/02 για την κατάρτιση εφεδρικού πίνακα προσλήψεων υπαλλήλων διοικήσεως της σταδιοδρομίας Α7/Α6. Κατόπιν της θέσεως σε ισχύ του νέου κανονισμού υπηρεσιακής καταστάσεως των υπαλλήλων, διορίστηκε μόνιμος υπάλληλος στην ίδια θέση με εκείνη στην οποία εργαζόταν ως έκτακτος υπάλληλος και κατατάχθηκε σε βαθμό Α*6, κλιμάκιο 2, κατ' εφαρμογήν του παραρτήματος ΧΙΙΙ του ΚΥΚ.
   Προς στήριξη της προσφυγής του, ο προσφεύγων επικαλείται παράβαση των άρθρων 31 και 62 του ΚΥΚ, καθώς και των άρθρων 5 και 2 του παραρτήματος ΧΙΙΙ του ΚΥΚ.
   Ο προσφεύγων επικαλείται επίσης παραβίαση της αρχής της δικαιολογημένης εμπιστοσύνης, της αρχής διατηρήσεως των κεκτημένων δικαιωμάτων και της αρχής της ίσης μεταχειρίσεως υπαλλήλων της ίδιας κατηγορίας ή του ίδιου κλάδου.